47. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 853 της 18/27 Οκτ. 1979 (ΦΕΚ Α΄ 243) Περί επεκτάσεως της αρμοδιότητος του Οργανισμού Αποχετεύσεως Πρωτευούσης (Ο.Α.Π.) Έχοντες υπ’ όψει: 1.Τις διατάξεις του άρθρ. 1 του Νόμ. 323/1976 «περί τροποποιήσεως και συμπληρώσεως των περί του Οργανισμού Αποχετεύσεως της Περιοχής Πρωτευούσης διατάξεων και παρατάσεως του τέλους του προβλεπομένου υπό του άρθρου μόνου του Ν.Δ. 2916/1954 (Φ.Ε.Κ. 114/1976 τ.Α΄). 2.Το υπ’ αριθ. 1856/24.1.1979 πρακτικόν του Διοικητικού Συμβουλίου του Ο.Α.Π. 3.Την υπ’ αριθ. 958/13.9.1979 γνωμοδότησιν του Συμβουλίου της Επικρατείας, προτάσει του Υπουργού Δημοσίων Έργων, αποφασίζομεν: Άρθρ.1.-Η αρμοδιότης του Οργανισμού Αποχετεύσεως Πρωτευούσης Ο.Α.Π. επεκτείνεται και εις τας περιοχάς του Δήμου Καματερού και των Κοινοτήτων Ζεφυρίου και Μαγούλας της μείζονος περιοχής Πρωτευούσης. Άρθρ.2.-Ο χρόνος ενάρξεως εισπράξεως των υπέρ του Ο.Α.Π. νομοθετημάτων πάσης φύσεως πόρων, κατά τα ισχύοντα ήδη εις την περιοχήν της τέως Διοικήσεως Πρωτευούσης άρχεται από 1 Ιαν. 1980 εις τας υπό του άρθρ. 1 του παρόντος περιοχάς εις ας επεκτείνεται η αρμοδιότης του Οργανισμού τούτου τα δε τυχόν υφιστάμενα δίκτυα αποχετεύσεως των περιοχών αυτών, εντάσσονται εις τον Οργανισμόν Αποχετεύσεως Πρωτευούσης. Σελ. 622,44(α) Τεύχος 726-Σελ. 110 23.Η.α.47 Υπόνομοι Πρωτεύουσας

[Source: greek_legal_code_raptarchis | Tokens: 1198]